《寓中元旦》
明代·陈繗

韶华本是一般天，不道天公也自偏。世上有钱自有节，客中无酒亦无年。

数茎淡菜寻常饭，一枕轻风自在眠。头发不梳冠不着，更无人到馆庭前。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。